Luettelo Aero Oy:n ja Finnairin lentokalustosta
Aeron ja Finnairin historiallinen kalusto > Finnairin suihkukonekalusto > Caravelle I/III -kalusto

Sud Aviation SE 210 Caravelle oli ranskalaisen Sud Aviation -yhtiön valmistama lyhyen ja keskipitkän kantaman suihkumatkustajakone. Konetyyppi otettiin käyttöön vuonna 1955 ja se oli ensimmäinen menestyksellinen suihkumatkustajakone.
Caravelle I:n kantama oli 1 650 km, ja matkustajamäärä 90 henkeä, kun Caravelle III:n kantama oli 1 830 km ja matkustajamäärä 99 henkeä.
Suihkukoneiden hankkimista Aerolle/Finnairille ryhdyttiin valmistelemaan vuonna 1956, jolloin perustettiin toimikunta asiaa pohtimaan. Pääjohtaja Leonard Grandell pelkäsi, että kolmen pohjoismaan voimin perustettu Scandinavian Airlines System eli SAS voisi saada muutoin yliotteen Aerosta ja viedä siltä leijonanosan sen ulkomaanliikenteestä. Toimikunta harkitsi 11 eri lentokonetyyppiä ja koelentoja suoritettiin viidellä tyypillä, ja lopulta yksimielinen päätös oli suositella ranskalaisia Sud Aviation SE-210 Caravelle I -tyyppisiä koneita. Vuoden 1957 joulukuussa yhtiön hallintoneuvosto hyväksyi toimikunnan esityksen.
Vertailussa Caravellelle hävisi neljä suihkukonetta ja kuusi potkuriturbiinikonetta. Varsinkin viimeksi mainittujen tyyppien hylkääminen oli Aerolle onni, sillä ne osoittautuivat muille lentoyhtiöille taloudelliseksi kiviriipaksi.
Valitun koneen ulkomuoto oli tuohon aikaan melko erikoinen, sillä Caravelle oli ensimmäinen kone maailmassa, jossa moottorit oli sijoitettu rungon takaosaan. Moottorit olivat Rolls Royce Avon -tyyppisiä, ja niiden avulla koneet saavuttivat 800 kilometrin tuntinopeuden eli lähes kaksi kertaa suuremman nopeuden kuin Convair-potkurikoneet. Koneisiin mahtui myös enemmän matkustajia, 16 ensimmäiseen luokkaan ja 57 turistiluokkaan.
Vuonna 1962 koneet modifioitiin niin, että tyyppimerkiksi tuli Caravelle III. Kuitenkin moottorien perusominaisuus oli sama eli ne olivat suoria suihkumoottoreita. Näiden koneiden lempinimeksi tuli jossain vaiheessa “Höyry-Caravelle”.
| 0 | 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- | --- |
Finnairin Caravelle I/III -kalusto
| No. | Tyyppi | Rekisteri- tunnus | Sarja- numero | Nimi | Rakennettu | Finnairin käytössä | Lisätietoja | Poistettu Suomen rekisteristä | Viitteet |
| 1. | Sud Aviation SE-210 Caravelle I/III | OH-LEA | C/N 21 | Sinilintu | 1960 | 1960–1964 | Myyty Ranskaan | 1964 |  |
| 2. | Sud Aviation SE-210 Caravelle I/III | OH-LEB | C/N 22 | Sinisiipi | 1960 | 1960–1964 | Myyty Ranskaan | 1964 |  |
| 3. | Sud Aviation SE-210 Caravelle I/III | OH-LEC | C/N 27 | Sininuoli | 1960 | 1960–1964 | Myyty Ranskaan | 1964 |  |
| 4. | Sud Aviation SE-210 Caravelle I/III | OH-LED | C/N 116 | Sinipiika | 1962 | 1962–1964 | Myyty Ranskaan | 1964 |  |
| 5. | Sud Aviation Caravelle 6R | OH-LER | C/N 162 |  | 1963 | 1964 | Palautettu tehtaalle | 1964 |  |
Caravelle I -koneet modifioitiin myöhemmin niin, että tyyppimerkinnäksi tuli Caravelle III.
Caravelle 6R (OH-LER) oli Finnairin käytössä kesän 1964, kun Sud Aviationilla oli vaikeuksia toimittaa sille Super Caravelle -koneita. Se palautettiin tehtaalle samana vuonna.
OH-LED Sinipiika oli myöhemmin Ranskan ilmavoimien käytössä tiedustelukoneena rekisteritunnuksella F-ZACE. Se on nyt museoituna Montelimar’ssa.